রবীন্দ্রনাথ ঠাকুর লিখেছিলেন, “সাতকোটি সন্তানেরে হে মুগ্ধ জননী, রেখেছ বাঙালী ক’রে, মানুষ করনি।” রবীন্দ্রনাথ বাঙালীর মানুষ রূপে বেড়ে উঠার ব্যর্থতা নিয়ে শত বছরেরও বেশী কাল আগে লিখেছিলেন। কিন্তু সে ব্যর্থতা কি দূর হয়েছে? দূর্নীতি বা দুর্বৃত্তিতে সমগ্র বিশ্বে বাঙালীর ৫ বার প্রথম হওয়াতে সে আশা দুরাশা মাত্র। গজফিতা দিয়ে যেমন দৈর্ঘ্য-প্রস্থ্য মাপা যায়, দুর্বৃত্তির পরিমাপ করা যায় তেমনি মিথ্যাচারিতা দিয়ে। আর সেটির পরিমাপে দেশের মাঠে-ময়দানে নামারও প্রয়োজন নেই। সমাজের যারা ক্রিম সেই বুদ্ধিজীবীদের দিকে নজর দিলেই সেটি সুস্পষ্ট হয়ে উঠে। তাদের মিথ্যাচারিতা ছত্রে ছত্রে প্রবল ভাবে ছেয়ে আছে তাদের রচিত কবিতা, উপন্যাস, গ্রন্থ ও ইতিহাসে –বিশেষ করে একাত্তরের ইতিহাসে। মিথ্যাচারের অতি আধিক্যেই শেখ মুজিবের মত ব্যক্তি যিনি মানব হত্যা, গণতন্ত্র হত্যা, বাকস্বাধীনতা হত্যা, ধর্ষণ,সন্ত্রাস ও দুর্ভিক্ষ সৃষ্টিতে দেশের সমগ্র ইতিহাসে সবচেয়ে বড় কুখ্যাতি গড়লেন তাঁকে বলা হয় সর্বকালের সর্বশ্রেষ্ঠ বাঙালী। একাত্তর থেকে পঁচাত্তর পর্যন্ত অবধি শেখ মুজিব ও তাঁর দলীয় ক্যাডারদের অপরাধ ছিল অবাঙালী বিহারী হত্যা এবং তাদের ঘরবাড়ী ও দোকানপাঠ দখল এবং রক্ষিবাহিনীর দ্বারা রাজনৈতিক প্রতিপক্ষ নির্মূল। শেখ মুজিব মারা গেছে। কিন্তু তাঁর অনুসারিরা ক্ষমতায় এসেছে, ক্ষমতার বাইরেও তারা কাজ করেছে। ক্ষমতায় আসার পর প্রতিবারই তাদের কাজ হয়েছে সরকারি জমিদখল,নদীদখল,বনদখল,হলদখল, ক্যাম্পাসদখল, টেন্ডারদখল এবং সরকারি অফিস-আদালত দখল। আর মুজিবের অনুসারি বাঙালী বুদ্ধিজীবীদের কাজ হয়েছে কুর্মের এসব নায়কদের শ্রেষ্ঠ বাঙালী বলা। মিথ্যাচারের এ হলো নমুনা।